ประจำเดือนครั้งล่าสุด มาวันที่24กค มีเพศสัมพันธ์กับแฟนวันที่13หลั่งนอกแต่กินยาคุมฉุกเฉินไปวันที่14 สิงหาคม และมีเพศสัมพันธ์วันที่20 สิงหาคมอีกครั้งแต่หลั่งในเลยกินยาคุมฉุกเฉินทันทีและมีการล้างช่องคลอด แต่ช่วง3เดือนมานี้หนูกินยาคุมฉุกเฉิน2ครั้งต่อเดือนมาตลอด ซึ่งหลังจากนี้ตั้งใจว่าจะป้องกันโดยใช้ถุงยางแล้ว กลัวว่าประสิทธิภาพยาจะลดลง จะท้องไหมคะ แล้วหนูจะยังมีลูกได้ไหมคะในอนาคต
สวัสดีค่ะ หากประจำเดือนมาวันที่ 24 ก.ค. แล้วมีเพศสัมพันธ์วันที่ 13 ส.ค. อาจไม่ใช่ระยะปลอดภัย โอกาสที่จะตั้งครรภ์ก็มีได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะและหากได้มีเพศสัมพันธ์อีกครั้งในวันที่ 20 ส.ค. และได้ทานยาคุมฉุกเฉินไปอีก ยาก็จะช่วยป้องกันการตั้งครรภ์ได้ประมาณหนึ่งเช่นกันค่ะหลังจากที่มีเพศสัมพันธ์ไปแล้ว 2 สัปดาห์ แนะนำควรลองตรวจหาการตั้งครรภ์ดู เพื่อให้แน่ใจว่าไม่มีการตั้งครรภ์เกิดขึ้นค่ะสำหรับประจำเดือนนั้น ก็อาจจะมาช้ากว่าปกติได้ จากผลของยาคุมฉุกเฉินค่ะการทานยาคุมฉุกเฉินบ่อยๆ อาจทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติ แต่จะเป็นเพียงแค่ชั่วคราว และไม่ได้มีผลต่อการมีลูกในอนาคตแต่อย่างใดค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ดังที่บอกไป อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ